The Castle in the Forest - novi roman Normana Mailera
Roman je prava književna poslastica - nudi nam analizu ranih godina jedne od najzloglasnijih osoba svjetske povijesti – Adolfa Hitlera
Normana Mailera ne treba posebno predstavljati čitalačkoj publici. Tijekom spisateljske karijere koja se proteže na preko šest desetljeća njegova su se djela bavila širokim spektrom tema – od Drugog svjetskog rata do drevnog Egipta, od Marša na Pentagon do Marilyn Monroe, od Henryja Millera i Muhameda Alija pa do Isusa Krista. Nakon deset godina Norman Mailer je objavio novu knjigu - Dvorac u šumi, u kojoj nudi potencijalno pravu književnu poslasticu: upustio se u ispitivanje ranog života jedne od najzloglasnijih osoba svjetske povijesti – Adolfa Hitlera. Pripovjedač novog Mailerovog romana je jedan misteriozni esesovac koji iznosi priču mladog Adolfa od njegova rođenja do adolescencije, te podrobno opisuje njegove roditelje i sestre i braću, kao i masu intimnih detalja iz života budućeg nacističkog diktatora. razigrano priča o prirodi borbe između dobra i zla koja postoji u svima nama. U svojoj srži to je jedna hipoteza koja je pokretačka snaga ovog romana i čini ga djelom izuzetne originalnosti. Kako je napisao jedan kritičar – uoči svog osamdeset i četvrtog rođendana Norman Mailer nam možda govori više negoli je ikad prije govorio. "Mislim da nam treba posebno objašnjenje o tome tko je bio Hitler. Započeo sam to sve skupa iz opsesije, jer sam bio opsjednut Hitlerom cijeli svoj život. Ne možete biti Židov ako ne razmišljate cijelo vrijeme o Hitleru. Usredotočio sam svoju energiju na njega. Pročitao sam knjigu Rona Rosenbauma pod naslovom . On je intervjuirao petnaestak ljudi koji su proučavali i pisali o Hitleru. Svako do njihovih objašnjenja bilo je na neki način drugačije. Po mom mišljenju, nijedan od njih nije uspio objasniti Hitlera. Norman Mailer odlučio se da istraži živote najbližih članova Hitlerove obitelji – oca Aloisa, majku Klaru i braću i sestre, u pokušaju da nam objasni vjerojatno najzloglasniju osobu moderne povijesti. Roman pokriva razdoblje od 1837. dom1903 godine, otprilike životni vijek Hitlerova oca, uz naglasak na Hitlerovom djetinjstvu i adolescenciji. Kao i druga djela Normana Mailera ni nije lako štivo – stil, tema i zaplet pred čitatelja postavljaju također određene zahtjeve, ponajprije visok stupanj koncentracije. Norman Mailer i u prošlosti je pisao o agresivnim i kriminalnim osobama. Među njegovih četrdesetak objavljenih knjiga nalaze se djela o Jacku Henryju Abottu, Garyju Gilmoru i atentatoru na predsjednika Kennedyja Lee Harveyu Osvaldu. "Uvijek me privlačilo da pišem o ljudima čiji životi nisu tipični. Uz ove koje ste spomenuli, ja sam napisao i knjige o mnogim slavnim osobama. Usudio sam se napisati knjigu o Isusu Kristu. Napisao sam knjige o Marilyn Monroe, Henryju Milleru, Muhamedu Aliju....ljudima koji su me oduvijek fasicinirali. Ljudima koju su veći od života i koji su u izvjesnoj mjeri odvojeni od društva." Istraživanje za knjigu o Hitlerovoj mladosti trajalo je više godina. Na nedavni upit, ima li namjeru u bliskoj budućnosti napasti biografsku knjigu o još nekoj povijesnoj osobi ili suvremeniku, Norman Mailer kaže da se bavio mišlju da napiše knjigu o kubanskom diktatoru Fidelu Castru, ali da je od toga odustao jer namjerava napisati nastavak upravo objavljenog romana , međutim, naglašava – uz određenu dozu autoironije – da ništa ne može obećati: 31. siječnja ove godine napunio je osamdeset četiri godine života. Njegov najnoviji roman – prvi u posljednjih deset godina – objavila je izdavačka kuća Random House iz New Yorka.